section_heading: Suparništvo s Henrikom VIII.
paragraph_text: Franjo I. bio je samo tri godine mlađi od Henrika VIII. i, kad su žene posrijedi, već je bio na groznu glasu. Henrik mu od početka nije vjerovao, a bio je i pomalo ljubomoran na njega. Između ta dva monarha vladao je snažan osjećaj suparništva sve do njihove smrti, a umrijet će u razmaku od samo nekoliko tjedana. Henrikova ljubomora se temeljila na činjenici da je Franjo postao najmlađi, najkarizmatičniji i najzgodniji vladar u Europi. To je bilo općeprihvaćeno mišljenje. No sad bi taj novi francuski kralj mogao zasjeniti Henrikovu zvijezdu, a ovaj je odlučio da to neće dopustiti.